ΓΡΑΠΤΗ ΕΡΩΤΗΣΗ E-1922/03

υποβολή: Mara Izquierdo Rojo (PSE),Pedro Aparicio Snchez (PSE), Juan Izquierdo Collado (PSE)και Fernando Prez Royo (PSE) προς την Επιτροπή

(12 Ιουνίου 2003)

Θέμα: Διοικητική κατάσταση του φράγματος της Brea II

Η λεκάνη του Guadalquivir παρουσιάζει σοβαρό δομικό έλλειμμα νερού, με τεράστιο αρνητικό αντίκτυπο από οικονομική και κοινωνική άποψη. Η αβεβαιότητα στην κατανομή του νερού για άρδευση οδηγεί σε απώλειες επενδύσεων σε μια περιοχή όπως είναι η Ανδαλουσία η οποία έχει κηρυχθεί στόχος 1 από την Ευρωπαϊκή Ένωση.

Το φράγμα της Brea II δεν το ζητούν μόνο οι κοινωνικοοικονομικοί φορείς που συνδέονται με τον γεωργικό τομέα, όπως οι κοινότητες άρδευσης της λεκάνης του Guadalquivir και οι επαγγελματικές γεωργικές οργανώσεις (ASAJA, COAG και UPA), αλλά επίσης και τα συνδικάτα των εργαζομένων (CC.OO. και UGT), των καταναλωτών (UCE-UCA), τα επαρχιακά συμβούλια της λεκάνης (Κόρδοβα, Γρανάδα, Χαέν και Σεβίλλη), η Αυτόνομη Διοίκηση της Ανδαλουσίας και η Διοίκηση του Ισπανικού Κράτους, καθώς και το Κοινοβούλιο της Ανδαλουσίας.

Και όλα αυτά επειδή το συγκεκριμένο φράγμα, μαζί με τη σημερινή πολιτική εκσυγχρονισμού της άρδευσης και τη βελτίωση της χρήσης και διαχείρισης των πενιχρών διαθέσιμωνδρευτικών πόρων, είναι τα μόνα μέσα που θα κάνουν δυνατή την επίλυση τουδρικού ελλείμματος που πλήττει τη λεκάνη του Guadalquivir.

Το Νοέμβριο του 2001, η Ισπανική Κυβέρνηση, παρέπεμψε στην Ευρωπαϊκή Επιτροπή σύμφωνα με την οδηγία του Συμβουλίου 92/43/ΕΟΚ(1) σχετικά με τη διατήρηση των φυσικών οικοτόπων, το σχέδιο του φράγματος της Brea II και το σχέδιο αποζημίωσης και διορθωτικών μέτρων, καθώς και την αιτιολόγηση των λόγων δημοσίου συμφέροντος που καθιστούν αναγκαία την κατασκευή του φράγματος αυτού.

Όπως καλώς γνωρίζει η Επιτροπή, το εν λόγω φράγμα έχει όχι μόνο τηνποστήριξη και την επιδοκιμασία των θεσμικών αρχών περιβαλλοντικού χαρακτήρα του Ισπανικού Κράτους και της Αυτόνομης Κυβέρνησης της Ανδαλουσίας, αλλά και τηνποστήριξη της ομάδας Grupo Lince Ibrico, και το μόνο που λείπει, προς το παρόν, είναι η έγκριση της Ευρωπαϊκής Ένωσης.

Κατόπιν όλων αυτών και με δεδομένη τη βραδύτητα με την οποία η διαδικασία αυτή προχωρεί, ερωτούμε την Επιτροπή: Ποιούς λόγους έχει η Επιτροπή για να μην έχει ακόμη δώσει την οριστική συγκατάθεσή της ενόψει της εκτέλεσης τουδραυλικού αυτού έργου το οποίο είναι ζωτικής σημασίας για την Ανδαλουσία· Ποιες απαιτήσεις δεν έχει ακόμη καλύψει η Ισπανική Κυβέρνηση· Πότε προβλέπει η Ευρωπαϊκή Επιτροπή να επιλύσει οριστικά το θέμα·

(1) ΕΕ L 206 της 22.7.1992, σελ. 7.

Απάντηση της κας Wallstrm εξ ονόματος της Επιτροπής

(29 Ιουλίου 2003)

Η Επιτροπή έχει επίγνωση της σημασίας του φράγματος της Brea II για την οικονομική και κοινωνική ανάπτυξη της περιφέρειας της Ανδαλουσίας όσον αφορά την αντιμετώπιση του ελλείμματος σε νερό, καθώς επίσης και της συμβολής του στην γενικότερη ρύθμιση τωνδάτων στη λεκάνη του ποταμού Guadalquivir.

Το έργο, που συνεπάγεται συνολικό επιλέξιμο κόστος 159 757 001 ευρώ, παρουσιάστηκε στη Γενική Διεύθυνση της Επιτροπής που αφορά την περιφερειακή πολιτική (ΓΔ REGIO) στις 5 Οκτωβρίου του 2001. Οι ισπανικές αρχές ζήτησαν χρηματοδότηση ύψους 50 % του κόστους μέσω του περιφερειακού ταμείου. Η ΓΔ REGIO απέστειλε το σχέδιο του έργου στη Γενική Διεύθυνση Περιβάλλον (ΓΔ ENV) στις 12 Οκτωβρίου 2001, ενώ στις 16 Απριλίου 2002 εστάλησαν συμπληρωματικές πληροφορίες. Έκτοτε έχουν πραγματοποιηθεί ανταλλαγές πληροφοριών και διάφορες συζητήσεις μεταξύ της ΓΔ REGIO, ΓΔ ENV και των ισπανικών αρχών αποβλέποντας στην ανάπτυξη και κατανόηση ορισμένων τεχνικών και διαχειριστικών θεμάτων που έπρεπε να αποσαφηνιστούν.

Η Επιτροπή θα επιθυμούσε, επίσης, ναπογραμμίσει ότι οι ισπανικές αρχές ζήτησαν τη γνώμη της Επιτροπής, βάσει του άρθρου 6 παράγραφος 4 της οδηγίας 92/43/ΕΟΚ του Συμβουλίου, της 21ης Μαΐου 1992, σχετικά με τη διατήρηση των φυσικών οικοτόπων (ενδιαιτημάτων) και της άγριας πανίδας και χλωρίδας.

Τέλος, η Επιτροπή ολοκληρώνει την ανάλυση του συνόλου των πληροφοριών που έχει παραλάβει ώστε να εξασφαλιστεί η ορθή εφαρμογή της κοινοτικής νομοθεσίας για το περιβάλλον. Η Επιτροπή προτίθεται, στο εγγύς μέλλον, να ολοκληρώσει την αξιολόγησή της και να δώσει απάντηση στο αίτημα των ισπανικών αρχών.